《忆龙门高逸人》
明代·林鸿

浮亭露饮玉樽空，千里心期此夕同。
海路想经春草绿，越吟愁对夜灯红。
他山花发莺啼后，别墅春归积雨中。
圣代祇今无隐逸，不应多病卧孤蓬。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。